PMIndiaData/PMIndiaSum huggingface dataset:
આયુષ્માન ભારતે છત્તિસગઢનાં 21 વર્ષીય યુવાનનો જીવ બચાવ્યો

21 વર્ષીય સંજય વર્ગેમને 14/02/2019નાં રોજ છાતીમાં દુઃખાવા, નબળાઈ, ચક્કર ચડવાં, કફ અને શ્વાસ ચઢવાને કારણે હોસ્પિટલમાં સારવાર માટે ભરતી કરવામાં આવ્યાં હતાં. આ માટેનું કારણ છેલ્લાં 1-2 વર્ષનો તેમનો અતિ શ્રમ જવાબદાર હતો. વિસ્તૃત પરીક્ષણ કર્યા પછી નિદાન થયું હતું કે, તેમનાં હૃદયમાં ડબલ વાલ્વને બદલવાની જરૂર છે. તેમનો પરિવાર ગરીબ હોવાથી તેઓ ડૉક્ટરે સૂચવેલી સારવાર કરાવવા નાણાકીય રીતે સદ્ધર નહોતાં. પરિણામે તેઓ અને તેમનો પરિવાર નિરાશા સાથે તેમનાં ગામ પરત ફર્યો હતો. પણ ટૂંક સમયમાં તેમને પ્રધાનમંત્રી જન આરોગ્ય યોજનાની જાણકારી મળી હતી, જે સંજય અને એમનાં પરિવાર માટે આશીર્વાદરૂપ બની હતી. પ્રધાનમંત્રી જન આરોગ્ય યોજના હેઠળ 18 ફેબ્રુઆરી, 2019નાં રોજ તેમની સર્જરી નિઃશુલ્ક ધોરણે હાથ ધરવામાં આવી હતી. સામાન્ય રીતે આ પ્રકારનાં સર્જરીનો ખર્ચ રૂ. 2 લાખ આવે છે. તેઓ હવે દુઃખાવાથી મુક્ત છે તેમજ સ્વસ્થ અને પ્રસન્ન જીવી રહ્યાં છે. અત્યારે તેઓ સ્વસ્થ છે અને વિશ્વની સૌથી મોટી આરોગ્ય યોજનાની સફળતા વિશે પ્રધાનમંત્રી સાથે મુલકાત કરનારા 31 લાભાર્થીઓમાંના એક છે. એક વર્ષ અગાઉ શરૂ થયેલી આયુષ્માન ભારત યોજના દુનિયાની સૌથી મોટી હેલ્થ વીમા યોજના છે, જેનો ઉદ્દેશ દેશમાં 10.74 કરોડથી વધારે લોકોને તબીબી સુવિધાઓ સરળતાપૂર્વક સુલભ કરવાનો છે. છેલ્લાં એક વર્ષમાં સંજય વર્ગેમ જેવા 50,000થી વધારે દર્દીઓને તેમનાં રાજ્યની બહાર તબીબી સારવારની સુવિધા મળી શકી છે, જ્યાં આ પ્રકારની શ્રેષ્ઠ સુવિધાઓ આયુષ્માન ભારત કાર્યક્રમને કારણે ઉપલબ્ધ થઈ હતી. આયુષ્માન ભારત પ્રધાનમંત્રી જન આરોગ્ય યોજના (પીએમ-જેએવાય) હેઠળ 16,085 હોસ્પિટલોની નોંધણી થઈ છે, 41 લાખથી વધારે લાભાર્થીઓની સારવાર કરવામાં આવી છે અને 10 કરોડથી વધારે ઇ-કાર્ડ આપવામાં આવ્યા છે. આયુષ્માન ભારત અંતર્ગત સમગ્ર દેશમાં 20,700થી વધારે હેલ્થ એન્ડ વેલનેસ સેન્ટર્સ કાર્યરત થયા છે.
પીએમએ તમિલનાડુના ચેંગલપટ્ટુમાં થયેલા અકસ્માતને કારણે થયેલી જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ તમિલનાડુના ચેંગલપટ્ટુ જિલ્લામાં થયેલા અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વીટ કર્યું; "ચેંગલપટ્ટુમાં અકસ્માતને કારણે થયેલા જાનહાનિથી દુઃખી છું. મારા વિચારો એ લોકો સાથે છે જેમણે પોતાના પ્રિયજનોને ગુમાવ્યા છે. ઘાયલો જલ્દી સ્વસ્થ થાય એવી પ્રાર્થના:
પ્રધાનમંત્રી એ રાષ્ટ્રકવિ રામધારી સિંહ દિનકરની જયંતી પર તેમને નમન કર્યા

પ્રધાનમંત્રી શ્રી નરેન્દ્ર મોદીએ રાષ્ટ્રકવિ રામધારી સિંહ દિનકરની જયંતી પર તેમને નમન કર્યા છે. પ્રધાનમંત્રીએ કહ્યું, “રાષ્ટ્રકવિ દિનકરજીને તેમની જયંતી પર નમન. હિન્દી ભાષા અને સાહિત્યના ક્ષેત્રમાં તેમનું યોગદાન અમુલ્ય છે. તેમની રચનાઓએ દેશને પ્રેરિત કર્યો છે.”
નેતાજીની ફાઈલોને સાર્વજનિક કરવી એક મહત્વપૂર્ણ માઈલ સ્ટોન છે

પ્રધાનમંત્રીના પ્રધાન સચિવ, શ્રી નૃપેન્દ્ર મિશ્રાએ ભારતીય રાષ્ટ્રીય અભિલેખાગારના મહાનિદેશકને આજે નેતાજી સુભાષચંદ્ર બોસને સંબંધિત ફાઈલોનો પહેલો સેટ સોંપ્યો અને આની સાથે જ 23 જાન્યુઆરી, 2016ના રોજ તેની ફાઈલો સાર્વજનિક કરવાના કાર્યની શરૂઆત કરવાની તૈયારી કરવામાં આવી. પ્રધાનમંત્રી શ્રી નરેન્દ્ર મોદીએ 7 રેસકોર્ટ રોડમાં નેતાજી સુભાષચંદ્ર બોસના પૂરા પરિવારનું ગર્મજોશી અને ગર્વ સાથે સ્વાગત કર્યું હતું. આવું કરવાવાળા પહેલા પ્રધાનમંત્રી હોવાનું સન્માન અનુભવતા તેમણે નેતાજીના પરિવારના સભ્યોને આશ્વસ્ત કર્યા હતા કે તેમણે જે ભાવનાઓ અને આકાંક્ષાઓ વ્યક્ત કરી છે તેને તેઓ સ્વયં અને તેમની સરકાર પૂર્ણ રીતે સ્વીકારશે. એ વાત પર જોર આપતા કે જેઓ સ્વયં પોતાના ઈતિહાસને ભૂલી જાય છે તેઓ ઈતિહાસનું સર્જન નથી કરી શકતા, પ્રધાનમંત્રીએ સ્પષ્ટરૂપથી કહ્યું કે તેમની સરકાર કોઈપણ પ્રકારના ઈતિહાસના રસ્તામાં નડતર ઉત્પન્ન કરવાના કે તેનું ગળું દબાવવામાં વિશ્વાસ નથી કરતી, તે ઉપરાંત તેઓ ભારતના લોકોની સામે નેતાજીની બાબતમાં પૂર્ણ જાણકારી લાવવા માટે પ્રતિબદ્ધ છે. તેમણે નેતાજીના પરિવારજનોને એ વિશ્વાસ અપાવ્યો કે નેતાજી સાથે સંબંધિત ફાઈલો સાર્વજનિક કરવાથી લઈને આ બાબતોને અન્ય દેશોની સાથે ઉઠાવવા સુધી હર સંભવ પ્રયાસ કરાશે. તેમણે એ પણ વાયદો કર્યો કે ફાઈલોને સાર્વજનિક કરવા અને જનતા માટે રજૂ કરવાનું કાર્ય નેતાજીની જયંતી 23 જાન્યુઆરી, 2016થી શરૂ કરવામાં આવશે. પોતાની પ્રતિબદ્ધતા માટે કાર્ય કરતા સરકાર ફાઈલો સાર્વજનિક કરવાની પ્રક્રિયા અને દિશા-નિર્દેશોને આધીન તત્પરતા સાથે નિર્ધારિત પ્રક્રિયા અને કાર્યવિધિ અપનાવી રહી છે. આ કાર્યના એક ભાગ રૂપે પ્રધાનમંત્રી કાર્યાલયની 33 ફાઈલોના પહેલો ભાગને આગળ પ્રોસેસિંગ, સંરક્ષણ અને ડિજીટલીકરણ માટે રાષ્ટ્રીય અભિલેખાગારને સોંપવામાં આવ્યો છે. આવું પ્રધાનમંત્રી કાર્યાલયની બધી 58 ફાઈલોને રાષ્ટ્ર માટે અંતિમ રૂપ સાથે જારી કરવાની તૈયારીના રૂપમાં કરવામાં આવ્યું છે. ગૃહ મંત્રાલય અને વિદેશ મંત્રાલય પોતાની અભિરક્ષામાં રાખેલી ફાઈલોને જારી કરવા માટે અલગથી કાર્ય કરી રહ્યા છે. નેતાજી સાથે સંબંધિત ફાઈલોને સાર્વજનિક કરવા માટે ભારતના લોકોની લાંબા સમયથી ચાલી રહેલી માંગોને પૂર્ણ કરવાની દિશામાં આ કાર્ય એક મહત્વપૂર્ણ માઈલસ્ટોન છે.
મંત્રીમંડળે ભૌમિતિક ઉપગ્રહ પ્રક્ષેપણ વ્હીકલ માર્ક - III માટેના કાર્યક્રમને ચાલુ રાખવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી મંત્રીમંડળની બેઠકે કૂલ રૂ. 4338.20 કરોડના અંદાજીત ખર્ચે ભૌમિતિક (જિઓસિન્ક્રોનસ) ઉપગ્રહ પ્રક્ષેપણ વ્હીકલ માર્ક –
હું ભાગ્યશાળી છું કે વર્ષો સુધી ડૉ. કલામ સાથે નજીકથી વાતચીત કરી: પ્રધાનમંત્રી

પ્રધાનમંત્રી શ્રી નરેન્દ્ર મોદીએ આજે તેમની જન્મજયંતી પર ડૉ. એપીજે અબ્દુલ કલામ સાથેના તેમના જોડાણની ક્ષણો શેર કરી. ડૉ. કલામના પૌત્ર ભત્રીજાએ ડૉ. કલામના નરેન્દ્ર મોદી સાથેના પ્રેમભર્યા બોન્ડની યાદો અને તેમના વારસાને સન્માનિત કરવાના પ્રધાનમંત્રીના પ્રયાસોની યાદો શેર કરતી મોદી સ્ટોરીના ટ્વીટનો જવાબ આપતાં પ્રધાનમંત્રીએ ટ્વીટ કર્યુઃ “હું ભાગ્યશાળી છું કે હું વર્ષોથી ડૉ. કલામ સાથે નજીકથી વાતચીત કરી શક્યો છું. ભારતની પ્રગતિ પ્રત્યેની તેમની તેજસ્વીતા, નમ્રતા અને જુસ્સો મેં નજીકથી જોયો છે.”
પ્રધાનમંત્રીએ સામાજિક કલ્યાણકારી સંસ્થાઓના પ્રતિનિધિઓ સાથે ચર્ચા કરી

પ્રધાનમંત્રી શ્રી નરેન્દ્ર મોદીએ આજે વીડિયો કોન્ફરન્સ મારફતે સામાજિક કલ્યાણ માટે કાર્યરત સંસ્થાઓના પ્રતિનિધિઓ સાથે વાત કરી હતી. પ્રધાનમંત્રીએ જણાવ્યું હતું કે, કોવિડ-19ના પડકારને દેશનાં નાગરિકો ખંત, ધૈર્ય અને સહનશીલતા દાખવી રહ્યાં છે. તેમણે મહાત્મા ગાંધીનાં એ શબ્દો ટાંક્યા હતા કે, ગરીબો અને વંચિતોની સેવા કરવી દેશની સૌથી શ્રેષ્ઠ સેવા છે. તેમણે માનવતાની સેવા કરવા સહભાગી થયેલા સંગઠનોની પ્રતિબદ્ધતા અને સમર્પણની પ્રશંસા કરી હતી. પ્રધાનમંત્રીએ જણાવ્યું હતું કે, આ સંસ્થાઓ ત્રણ ખાસ વિશેષતાઓ ધરાવે છેઃ માનવીય અભિગમ, સામૂહિક પહોંચ અને લોકો સાથે જોડાણ અને સેવાની ભાવના, જેના કારણે તેઓ વિશ્વસનિયતા ધરાવે છે. તેમણે કહ્યું હતું કે, દેશ અભૂતપૂર્વ કટોકટીનો સામનો કરી રહ્યો છે તથા આ સંસ્થાઓ અને તેમના સંસાધનોની જરૂરિયાતો અગાઉ કરતાં સૌથી વધુ છે. તેમણે સૂચન કર્યું હતું કે, આ સંસ્થાઓ ગરીબો માટે મૂળભૂત જરૂરિયાતો માટેની વ્યવસ્થા કરવામાં મોટી ભૂમિકા ભજવી શકે છે અને તેમની તબીબી સુવિધાઓ અને સ્વયંસેવકો દર્દીઓ અને જરૂરિયાતમંદોની સેવા કરવા માટે યોગદાન આપી શકે છે. તેમણે ઉલ્લેખ કર્યો હતો કે, દેશને પડકાર ઝીલવા માટે ટૂંકા ગાળાની અને લાંબા ગાળાની એમ બંને પ્રકારની દૃષ્ટિની જરૂર છે. પ્રધાનમંત્રીએ ઉમેર્યું હતું કે, તેઓ અંધશ્રદ્ધાઓ, ખોટા વહેમો અને માન્યતાઓ તોડવા માટે મોટી ભૂમિકા ધરાવે છે. તેમણે જણાવ્યું હતું કે, સમાજના લાભના નામે લોકો સ્થળો પર એકત્ર થતા જોવામાં આવે છે અને સોશિયલ ડિસ્ટન્સિંગના નિયમોનું ઉલ્લંઘન કરી રહ્યાં છે. વાયરસના પ્રસારને નિયંત્રણમાં લેવા સોશિયલ ડિસ્ટન્સિંગ જાળવવાનાં મહત્ત્વ વિશે વધુને વધુ લોકોને જાગૃત કરવાની જરૂર છે. સામાજિક કલ્યાણકારી સંસ્થાઓના પ્રતિનિધિઓએ કુશળતા સાથે જટિલ સ્થિતિમાં દેશનું સંચાલન કરવા બદલ પ્રધાનમંત્રીના નેતૃત્વની પ્રશંસા કરી હતી. તેમણે સરકારનાં સક્રિય પગલાંઓની પણ પ્રશંસા કરી હતી, જે વાયરસના પ્રસારને નિયંત્રણમાં લેવા અસરકારક છે. તેમણે પીએમ-કેર્સ ફંડને સપોર્ટ કરવા અપીલ કરીને ઉમેર્યું હતું કે, તેમની વર્કફોર્સ આ કટોકટીના સમયે દેશની સેવા કરવા સંપૂર્ણપણે કટિબદ્ધ હશે. તેમણે ડિજિટલ માધ્યમો દ્વારા જાગૃતિ અભિયાનો દ્વારા પડકારોને ઝીલવા, જરૂરિયાતમંદો વચ્ચે આવશ્યક ચીજવસ્તુઓ, ફૂડ પેકેટ્સ, સેનિટાઇઝર્સ, દવાઓ અને તબીબી સારવાર ઉપલબ્ધ કરાવવાની કામગીરી વિશે વાત પણ કરી હતી. પ્રધાનમંત્રીએ વધારે જાગૃતિ લાવવાના મહત્ત્વ પર, ગરીબો અને જરૂરિયાતમંદને મૂળભૂત સુવિધાઓ પૂરી પાડવામાં મદદ કરવા, તબીબી સુવિધાની જોગવાઈ કરવા અને કોવિડ-19ના પીડિતોની સેવા કરવા સ્વયંસેવકો પ્રદાન કરવા પર ભાર મૂક્યો હતો. તેમણે તબીબી અને વૈજ્ઞાનિક સલાહ આપવાના મહત્ત્વ પર ભાર મૂક્યો હતો તથા ખોટી માહિતી ફેલાય ત્યારે સાચી માહિતી પૂરી પાડવા ભાર મૂક્યો હતો. પ્રધાનમંત્રીએ રોગચાળાને પડકારનો સામનો કરવા સંયુક્તપણે કામગીરી જાળવી રાખવા પણ ભાર મૂક્યો હતો. આ વાતચીતમાં પ્રધાનમંત્રીના સલાહકાર અને નીતિ આયોગનાં સીઇઓ પણ સામેલ થયા હતા.
પ્રધાનમંત્રીએ વડોદરામાં વિકાસલક્ષી પહેલોની શરૂઆત કરી

પ્રધાનમંત્રી શ્રી નરેન્દ્ર મોદીએ આજે વડોદરામાં ખાતે જાહેરસભામાં વડોદરા સિટી કમાન્ડ કન્ટ્રોલ સેન્ટર, વાઘોડિયા રિજનલ વોટર સપ્લાય સ્કીમ અને બેંક ઓફ બરોડાની નવી હેડ ઓફિસનું બિલ્ડિંગ દેશને અર્પણ કર્યું હતું. પ્રધાનમંત્રીએ પ્રધાનમંત્રી આવાસ યોજના (શહેરી તેમજ ગ્રામીણ) હેઠળ લાભાર્થીઓને મકાનોની ચાવી અર્પણ કરી હતી. એમણે કેટલીક માળખાગત અને વિકાસલક્ષી યોજનાઓનું ભૂમિપૂજન કર્યું હતું, જેમાં સંપૂર્ણ પરિવહન કેન્દ્ર, પ્રાદેશિક જળ પુરવઠા યોજના, હાઉસિંગ પ્રોજેક્ટ અને ફ્લાયઓવર સામેલ છે. એમણે મુન્દ્રા-દિલ્હી પેટ્રોલીયમ પ્રોડક્ટ પાઇપલાઇનની ક્ષમતા વધારવા માટે તેમજ વડોદરામાં એચપીસીએલનાં ગ્રીનફિલ્ડ માર્કેટિંગ ટર્મિનલ પ્રોજેક્ટનું ભૂમિપૂજન પણ કર્યું હતું. અહીં ઉપસ્થિત જનમેદનીને સંબોધતા પ્રધાનમંત્રીએ કહ્યું હતું કે, આજે વડોદરામાં શરૂ થયેલા વિકાસલક્ષી કાર્યો અભૂતપૂર્વ છે. પ્રધાનમંત્રીએ કહ્યું હતું કે, સરકાર વિકાસની પ્રાથમિકતા વિશે અને સ્ત્રોતોનો ઉપયોગ નાગરિકોની સુખાકારી માટે કરવા સ્પષ્ટ છે. પ્રધાનમંત્રીએ કહ્યું હતું કે, જ્યારથી તેઓ બાળક હતાં, ત્યારથી તેઓ ઘોઘાથી દહેજ સુધીની ફેરી સર્વિસ વિશે સાંભળતાં હતાં. તેમણે કહ્યું હતું કે, સરકારે હવે સંપૂર્ણ વિકાસ પર ધ્યાન કેન્દ્રિત કર્યું છે અને ફેરી સર્વિસ આજથી શરૂ થઈ ગઈ છે. પ્રધાનમંત્રીએ કહ્યું હતું કે, હવે “રન ફોર યુનિટી” 31 ઓક્ટોબરનાં રોજ સરદાર પટેલની જયંતિ પર યોજવામાં આવશે. એમણે લોકોને તેમાં ઉત્સાહભેર ભાગ લેવા અપીલ કરી હતી.
પ્રધાનમંત્રીએ ક્રિષ્ના નદીમાં બોટ ઉંધી પડવાના કારણે થયેલી જાનહાની અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ક્રિષ્ના નદીમાં બોટ ઉંધી પડવાના કારણે થયેલી જાનહાનિ અંગે શોક વ્યક્ત કર્યો હતો. પ્રધાનમંત્રીએ કહ્યું, “ક્રિષ્ના નદીમાં બોટ ઊંધી પડવાની ઘટના ખૂબ દુઃખદાયક છે. મારી સંવેદના મૃત્યુ પામેલા લોકોના પરિવારો સાથે છે. આંધ્રપ્રદેશની સરકાર અને એનડીઆરએફ મુખ્યાલય બચાવ કામગીરી કરી રહ્યું છે.”
પ્રધાનમંત્રીએ કાઠમંડુમાં પશુપતિનાથ ધર્મશાળાનું ઉદઘાટન કર્યું

પ્રધાનમંત્રી શ્રી નરેન્દ્ર મોદીએ આજે નેપાળનાં કાઠમંડુમાં પ્રધાનમંત્રી શ્રી કે. પી. ઓલી સાથે સંયુક્તપણે પશુપતિનાથ ધર્મશાળાનું ઉદઘાટન કર્યું હતું. આ પ્રસંગે પ્રધાનમંત્રીએ જણાવ્યું હતું કે, જ્યારે તેઓ કાઠમંડુ આવે છે, ત્યારે અહીંનાં લોકોનાં પ્રેમ અને લાગણીને અનુભવે છે. તેમણે કહ્યું હતું કે, નેપાળમાં આ પોતીકાપણાની ભાવના ભારત માટે દેખાય છે. તેમણે નેપાળમાં પશુપતિનાથ અને અન્ય મંદિરોની અગાઉની મુલાકાતોને યાદ કરી હતી. તેમણે જણાવ્યું હતું કે, ભારત અને નેપાળ વચ્ચે આધ્યાત્મિક સંબંધો સમય અને અંતરથી પર છે. આ સંદર્ભમાં તેમણે ઉમેર્યું હતું કે, તેમને આ ધર્મશાળાનું ઉદઘાટન કરતાં આનંદ થાય છે. પ્રધાનમંત્રીએ કહ્યું હતું કે, પશુપતિનાથ, મુક્તિનાથ અને જાનકીધામનાં મંદિરો નેપાળનાં ભારત સાથેનાં મજબૂત સંબંધો ઉપરાંત નેપાળની વિવિધતામાં એકતાનું પ્રતીક છે. તેમણે હિંદુ અને બૌદ્ધ સંસ્કૃતિની સમૃદ્ધ પરંપરા વિશે વાત કરી હતી, જેનું પ્રતિબિંબ કાઠમંડુ શહેર છે. તેમણે ભારત અને નેપાળ વચ્ચે બૌદ્ધ સંસ્કૃતિની પરંપરા કેવી રીતે મહત્ત્વપૂર્ણ કડી છે એનો ઉલ્લેખ પણ કર્યો હતો. તેમણે જણાવ્યું હતું કે, બંને દેશોને તેમનાં ભવ્ય વારસાનો ગર્વ છે. પ્રધાનમંત્રીએ વિકાસ માટે, ખાસ કરીને સમાજનાં વંચિત અને નબળાં વર્ગનાં લોકોની પ્રગતિ માટેની જરૂરિયાત પર ભાર મૂક્યો હતો. તેમણે જણાવ્યું હતું કે, ભારત આર્થિક વિકાસમાં નવી ઊંચાઈઓ સર કરી રહ્યું છે. ‘સબ કા સાથ, સબ કા વિકાસ’નાં વિઝનમાં નેપાળનાં લોકો પણ સામેલ છે, ભારતને નેપાળમાં રાજકીય સ્થિરતા જોઈને આનંદ થાય છે, નેપાળ હંમેશા ભારતનાં સાથ-સહકાર અને મૈત્રીનો લાભ મળતો રહેશે.
પ્રધાનમંત્રીએ ભગવાન વિશ્વકર્મા જયંતિ નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ ભગવાન વિશ્વકર્મા જયંતિ નિમિત્તે લોકોને શુભેચ્છા પાઠવી છે. એક ટ્વિટમાં પ્રધાનમંત્રીએ કહ્યું; "ભગવાન વિશ્વકર્મા જયંતિના શુભ પ્રસંગે આપ સૌને શુભેચ્છાઓ. દેવ શિલ્પીના આશીર્વાદ દેશવાસીઓ પર હંમેશા રહે અને આપણો દેશ પ્રગતિ અને સમૃદ્ધિની નવી ઉંચાઈઓ પ્રાપ્ત કરતો રહે.”
પ્રધાનમંત્રીએ શ્રી એસ. સેલ્વાગણપતિના રાજ્યસભામાં ચૂંટાવા બદલ ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ પુડુચેરીથી શ્રી એસ. સેલ્વાગણપતિના રાજ્યસભામાં ચૂંટાવા બદલ ખુશી વ્યક્ત કરી. પ્રધાનમંત્રીએ એક ટ્વિટમાં કહ્યું: “ભાજપના દરેક કાર્યકર માટે ગૌરવની વાત છે કે અમારી પાર્ટીને શ્રી એસ. સેલ્વાગણપતિના રૂપમાં રાજ્યસભાના પ્રથમ સાંસદ પુડુચેરીમાંથી મળી આવ્યા છે. પુડુચેરીના લોકોએ અમારા પર જે વિશ્વાસ મૂક્યો છે તેના માટે અમે આભારી છીએ. અમે પુડુચેરીની પ્રગતિ માટે કામ કરવાનું ચાલુ રાખીશું."
પ્રધાનમંત્રીએ ટોક્યો-2020માં ભારતના દળની સુવિધાઓ માટેની તૈયારીઓ અંગે સમીક્ષા કરી

પ્રધાનમંત્રી શ્રી નરેન્દ્ર મોદીએ ટોક્યો-202માં ભારતના દળની સુવિધાઓ માટેની તૈયારીઓ અંગે સમીક્ષા કરી હતી. પ્રધાનમંત્રી 13 જુલાઈના રોજ ઓલિમ્પિક માટે જનારા એથલીટ્સ સાથે વાતચીત પણ કરશે અને તેમને શુભકામનાઓ આપશે. પ્રધાનમંત્રીએ શ્રેણીબદ્ધ ટ્વીટ્સમાં કહ્યું, “@
પ્રધાનમંત્રીએ ઉત્તરાખંડમાં હેલિકોપ્ટર દુર્ઘટનાને કારણે થયેલા જાનહાનિ પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ઉત્તરાખંડમાં હેલિકોપ્ટર દુર્ઘટનાને કારણે થયેલા જાનહાનિ પર ઊંડો શોક વ્યક્ત કર્યો છે. પ્રધાનમંત્રી કાર્યાલયે ટ્વિટ કર્યું; “ઉત્તરાખંડમાં હેલિકોપ્ટર દુર્ઘટનાથી વ્યથિત. આ દુ:ખદ ઘડીમાં, મારા વિચારો શોકગ્રસ્ત પરિવારો સાથે છે:
પ્રધાનમંત્રી શ્રી નરેન્દ્ર મોદીએ સ્ટાર્ટ-અપ ઈન્ડિયા અભિયાનનો શુભારંભ કર્યો, સ્ટાર્ટ અપને પ્રોત્સાહન આપવા માટે કાર્યયોજનાની જાહેરાત

પ્રધાનમંત્રી શ્રી નરેન્દ્ર મોદીએ શનિવારે નવી દિલ્હીમાં સ્ટાર્ટ-અપ ઈન્ડિયા અભિયાનનો શુભારંભ કર્યો. અભિયાનના શુભારંભ પહેલા સાહસિકતાના વિભિન્ન પાસાઓ પર એક દિવસીય કાર્યશાળાનું આયોજન કર્યું હતું. આ આવસર પર પ્રધાનમંત્રી શ્રી મોદીએ વર્ચુઅલ પ્રદર્શનીની મુલાકાત લીધી અને સ્ટાર્ટ-અપ સાહસીકો સાથે સંવાદ કર્યા. આ કાર્યક્રમ દરમિયાન પ્રધાનમંત્રીના સંબોધન પહેલા 10 શાનદાર સ્ટાર્ટ-અપ ઈનોવેટર્સે પોતાના વિચાર વ્યક્ત કર્યા. તેમણે કહ્યું કે જ્યારે તેમણે 15 ઓગષ્ટના રોજ સ્ટાર્ટ-અપ ઈન્ડિયા અભિયાન લોન્ચ કર્યું હતું, તો આ જાહેરાત પર વધારે ધ્યાન ન અપાયું પરંતુ આજે મોટી સંખ્યામાં લોકો આને સમર્થન આપી રહ્યા છે. પ્રધાનમંત્રીએ કહ્યું કે સામાન્ય રીતે સફળ સ્ટાર્ટ-અપ એ લોકો દ્વારા બનાવાય છે, જે ખાસ વિચારો પર કાર્ય કરે છે અથવા લોકોના સામે આવી રહેલી સમસ્યાઓને નિકાલ કરવાની વાત કરે છે. તેમણે કહ્યું કે પૈસા કમાવવા તેમનો પ્રાથમિક ઉદ્દેશ નથી, પરંતુ ઘણી વખત તેમના દ્વારા ઉત્પાદન થાય છે. તેમણે કહ્યું કે સ્ટાર્ટ-અપ સંશોધકો ઘણી વખત બીજાના પ્રત્યે સહાનુભૂતિની ભાવનાથી આગળ વધે છે. પ્રધાનમંત્રીએ કહ્યું કે તેઓ ઈચ્છે કે, ભારતના યુવાનો નોકરી શોધવાની જગ્યાએ રોજગાર ઉત્પન્ન કરવાવાળા બને. તેમણે કહ્યું કે જો એક સ્ટાર્ટ-અપ માત્ર 5 લોકોને પણ રોજગાર આપે, તો આ પણ એક રાષ્ટ્રની મોટી સેવા હશે. તેમણે એ પણ કહ્યું કે યુવા સંશોધકોએ પાક નુકસાન અને સાયબર સુરક્ષા પર ધ્યાન કેન્દ્રીત કરવું જોઈએ. પ્રધાનમંત્રી સ્ટાર્ટ-અપ કાર્ય યોજનાની મુખ્ય વાતો પર પ્રકાશ પાડ્યો. તેમણે કહ્યું કે સ્ટાર્ટ-અપને નાણા ફાળવણી માટે એક 10,000 કરોડ રૂપિયાની સ્ટાર્ટ-અપ ફંડ બનાવાશે. તેમણે કહ્યું કે સ્ટાર્ટ-અપના પહેલા ત્રણ વર્ષ સુધીના લાભ પર ઈન્કમટેક્ષની ચૂકવણી પર છૂટ અપાશે. તેમણે કહ્યું કે સરકાર સ્ટાર્ટ-અપ્સ માટે એક સરળ નિકાસી નીતિ પર કાર્ય કરી રહી છે. તેમણે એ પણ કહ્યું કે સરકાર સ્ટાર્ટ-અપ પેટન્ટ આવેદનોની ફાસ્ટ-ટ્રેકિંગ પર કાર્ય કરી રહી છે. તેમણે સ્ટાર્ટ-અપ વ્યવસાય માટે પેટન્ટ શુલ્કમાં 80 ટકા સુધીની છૂટની જાહેરાત કરી અને કહ્યું કે સ્ટાર્ટ-અપ માટે 9 શ્રમ અને પર્યાવરણ કાયદા માટે એક સ્વ-પ્રમાણન આધારિત અનુપાલન વ્યવસ્થા રજૂ કરાશે. તેમણે કહ્યું કે નવાચારને પ્રોત્સાહન આપવા માટે ઝડપથી અટલ ઈનોવેશન મિશન રજૂ કરવામાં આવશે.
યુનાઈટેડ સ્ટેટ્સ ઑફ અમેરિકાના રાષ્ટ્રપતિ સાથેની દ્વિપક્ષીય બેઠકમાં પ્રધાનમંત્રી શ્રી નરેન્દ્ર મોદીનું ઉદ્ઘાટન ભાષણ

શ્રીમાન. રાષ્ટ્રપ્રમુખ, તમને મળીને હંમેશા ખૂબ આનંદ થાય છે. આજે આપણે અન્ય સકારાત્મક અને ઉપયોગી ક્વાડ સમિટમાં પણ સાથે ભાગ લીધો હતો. ભારત અને અમેરિકાની વ્યૂહાત્મક ભાગીદારી ખરેખર ટ્રસ્ટની ભાગીદારી છે. આપણા સહિયારા મૂલ્યો અને સુરક્ષા સહિત ઘણા ક્ષેત્રોમાં અમારા સામાન્ય હિતોએ આ ટ્રસ્ટના બોન્ડને મજબૂત બનાવ્યા છે. આપણા લોકો વચ્ચેના સંબંધો અને ગાઢ આર્થિક સંબંધો પણ અમારી ભાગીદારીને અનન્ય બનાવે છે. આપણી વચ્ચેનો વેપાર અને રોકાણ પણ સતત વિસ્તરી રહ્યું છે, જો કે તે હજુ પણ આપણી ક્ષમતા કરતાં ઘણું ઓછું છે. મને ખાતરી છે કે ભારત-યુએસએ રોકાણ પ્રોત્સાહન કરાર આપણી વચ્ચે રોકાણની દિશામાં નક્કર પ્રગતિ જોશે. અમે ટેકનોલોજીના ક્ષેત્રમાં અમારો દ્વિપક્ષીય સહયોગ વધારી રહ્યા છીએ અને વૈશ્વિક મુદ્દાઓ પર પરસ્પર સંકલનને પણ મજબૂત બનાવી રહ્યા છીએ. આપણે બંને ઈન્ડો-પેસિફિક ક્ષેત્ર વિશે સમાન દ્રષ્ટિકોણ શેર કરીએ છીએ અને માત્ર દ્વિપક્ષીય સ્તરે જ નહીં પરંતુ અન્ય સમાન વિચાર ધરાવતા દેશો સાથે પણ આપણા સહિયારા મૂલ્યો અને સામાન્ય હિતોનું રક્ષણ કરવા માટે કામ કરી રહ્યા છીએ. ગઈકાલે જાહેર કરાયેલ ક્વાડ અને આઈપીઈએફ આના સક્રિય ઉદાહરણો છે. આજે આપણી ચર્ચા આ સકારાત્મક ગતિને વધુ વેગ આપશે. મને વિશ્વાસ છે કે ભારત અને અમેરિકાની મિત્રતા વૈશ્વિક શાંતિ અને સ્થિરતા, પૃથ્વીની ટકાઉપણું અને માનવજાતની સુખાકારી માટે સારી શક્તિ બની રહેશે.
પ્રધાનમંત્રીએ રાણી લક્ષ્મીબાઈને તેમની જયંતી પર શ્રદ્ધાંજલી અર્પણ કરી

પ્રધાનમંત્રી શ્રી નરેન્દ્ર મોદીએ રાણી લક્ષ્મીબાઈને તેમની જયંતી પર શ્રદ્ધાંજલિ અર્પણ કરી છે. પ્રધાનમંત્રીએ કહ્યું કે, “રાણી લક્ષ્મીબાઈ દરેક ભારતીયો માટે પ્રેરણા સ્રોત છે. પ્રતિકૂળતાઓ દરમિયાન તેમનું ધૈર્ય અને સંસ્થાનવાદ સામેનો તેમનો દ્રઢ વિરોધ ક્યારેય ભૂલાશે નહીં. આવા મહાન લોકોને કારણે જ ભારતે આઝાદી પ્રાપ્ત કરી છે. તેમની જયંતિ પર તેમને યાદ કરીએ.
દેશમાં કોવિડ19ની પરિસ્થિતિ સંબંધિત ઉકેલ માટે પ્રધાનમંત્રીએ ઉચ્ચસ્તરીય બેઠક યોજી

પ્રધાનમંત્રી શ્રી નરેન્દ્ર મોદીએ દેશમાં પ્રવર્તી રહેલી કોવિડ19 સંબંધિત સમસ્યાના ઉકેલ અને સમીક્ષા માટે અધિકારીઓ સાથે એક મંત્રણા હાથ ધરી હતી. તેમણે ઓક્સિજનની ઉપલબ્ધતા, મેડિસીન અને આરોગ્યના માળખાને લગતી પરિસ્થિતિને લઈને આ બેઠકમાં સમીક્ષા કરી હતી. આ અંગે કામગીરી બજાવી રહેલા એક ઉચ્ચકક્ષાના જૂથના અધિકારીઓએ ઓક્સિજન ઉપલબ્ધ કરાવવા માટે હાથ ધરાયેલા પ્રયાસો અંગે પ્રધાનમંત્રી શ્રી મોદીને માહિતગાર કર્યા હતા તેમણે રાજ્યોને ઓક્સિજનની ફાળવણીમાં આવેલા વેગ અંગે પ્રધાનમંત્રીને માહિતગાર કર્યા હતા. એવી પણ ચર્ચા થઈ હતી કે દેશમા એલએમઓના ઉત્પાદનમાં ઓગસ્ટ 2020ના 5700
ગુડગાંવમાં ઈન્ટરનેશનલ સોલર એલાયન્સના વડા મથકના ઉદ્ઘાટન પ્રસંગે પ્રધાનમંત્રીના સંબોધનનો મૂળ પાઠ

મંચ પર બિરાજેલા ફ્રાંસના રાષ્ટ્રપતિ શ્રી ઓલાંદ, ફ્રાંસથી પધારેલા વરિષ્ઠ મંત્રીઓ, હરિયાણાના રાજ્યપાલ શ્રી, મુખ્યમંત્રી શ્રી, શ્રી પિયુષ ગોયલજી, ફ્રાંસના પ્રતિનિધિઓ અને વિશાળ સંખ્યામાં આવેલા વ્હાલા ભાઈઓ અને બહેનો! છેલ્લા એક વર્ષથી સમગ્ર વિશ્વમાં એ વાતની ચર્ચા થઈ હતી કે જળવાયું પરિવર્તનનો પડકાર ઝીલવા માટે દુનિયા કયાં પગલાં ઉઠાવે, કઈ બાબતોનો સંકલ્પ કરે ? અને એ પૂરો કરવા માટે કયા માર્ગ અપનાવે ? પેરિસમાં યોજનારી
પ્રધાનમંત્રીએ યુએસએના લોકોને તેમના 245મા સ્વાતંત્ર્ય દિવસ નિમિત્તે અભિનંદન આપ્યા

પ્રધાનમંત્રી શ્રી નરેન્દ્ર મોદીએ યુએસએના રાષ્ટ્રપ્રમુખ, મહામહિમ જો બિડેન તથા યુએસએના નાગરિકોને તેમના 245મા સ્વાતંત્ર્ય દિવસ નિમિત્તે અભિનંદન પાઠવ્યા હતા. પ્રધાનમંત્રીએ એક ટ્વીટમાં કહ્યું, “@
પ્રધાનમંત્રીએ દેશમાં નિર્મિત પહેલા અંતરિક્ષ યાન આરએલવી-ટીડીના સફળ પ્રક્ષેપણના અવસર પર ઈસરોના વૈજ્ઞાનિકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ દેશમાં નિર્મિત પહેલા અંતરિક્ષ યાન આરએલવી-ટીડીના સફળ પ્રક્ષેપણના અવસર પર ભારતીય અંતરિક્ષ અનુસંધાન સંગઠન (ઈસરો)ના વૈજ્ઞાનિકોને શુભેચ્છા પાઠવી છે. પ્રધાનમંત્રીએ કહ્યું “દેશમાં નિર્મિત પહેલા અંતરિક્ષ યાન આરએલવી-ટીડીના પ્રક્ષેપણ આપણા વૈજ્ઞાનિકોના કર્મશીલ પ્રયાસોનું પરિણામ છે. તેમને શુભકામના. આપણા વૈજ્ઞાનિક અને ઈસરો જે ઉર્જા અને સર્મપણની સાથે વર્ષોથી કાર્ય કરી રહ્યા છે, તે અસાધારણ અને અતિ-પ્રેરણાદાયક છે.”
મંત્રીમંડળે રિચાર્ડ્સન એન્ડ ક્રૂડાસ  (1972) લિમિટેડના સંબંધમાં ભારત સરકારની લોનને ઇક્વિટીમાં અને વ્યાજને માફ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કેન્દ્ર સરકારના સાહસ મેસર્સ રિચાર્ડ્સન એન્ડ ક્રૂડાસ (1972) લિમિટેડ (આરએન્ડસી)ને સક્ષમ બનાવવા માટે તેને ઔદ્યોગિક અને નાણાકીય પુનર્ગઠન (બીઆઇએફઆર)ના કાર્યક્ષેત્રમાંથી બહાર લાવવાની ભારે ઉદ્યોગ વિભાગની દરખાસ્તને મંજૂરી આપી દીધી છે. આ હેતુ માટે મંત્રીમંડળે ભારત સરકારે કંપનીને આપેલી રૂ. 101.78 કરોડની લોનને ઇક્વિટીમાં રૂપાંતરિત કરવાની મંજૂરી આપી છે, જેની સાથે આ લોન પર રૂ. 424.81 કરોડનું વ્યાજ સામેલ છે. મંત્રીમંડળે સૈદ્ધાંતિક રીતે કંપનીના નાગપુર અને ચેન્નાઈ એકમોના વ્યૂહાત્મક ડિસઇન્વેસ્ટમેન્ટની તથા મુંબઈની જમીન પરથી કામગીરી કંપનીના અન્ય સ્થળોએ ખસેડવાની મંજૂરી આપી હતી. જોકે મુંબઈમાં કંપનીની જમીનને ભાડાપટ્ટામાંથી “ઓક્યુપેશન ક્લાસ ટૂ”માં ફેરવવામાં આવશે, જેથી કંપની સરકારી માર્ગદર્શિકા મુજબ જમીનના આ ટુકડાનો મહત્તમ ઉપયોગ કરવા સક્ષમ બને.
મંત્રીમંડળે ટેલીકોમ ક્ષેત્રમાં ઋણગ્રસ્ત અસ્ક્યામતો પર આંતર-મંત્રાલય જૂથની ભલામણોને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આજે કેન્દ્રિય મંત્રીમંડળે ટેલીકોમ ક્ષેત્રમાં રોકાણ, ટેલીકોમ ક્ષેત્રને મજબૂત કરવા તથા વ્યાવસાયિક સરળતા વધારવા માટે બે મહત્ત્વપૂર્ણ પગલાંને પોતાની સ્વીકૃતિ આપી હતી. વિગત: સ્પેક્ટ્રમ માટે ટેલીકોમ સ્પેક્ટ્રમ પ્રોવાઇડર્સ માટે સ્થગિત થયેલ ઋણની ચુકવણીનું પુનર્ગઠન કરવું હાલ સ્વીકૃત 10 હપ્તાઓ ઉપરાંત મહત્તમ 10 હપ્તા (મહત્તમ 16 હપ્તા)નો વિકલ્પ પસંદ કરવાની એક વખત તક પ્રદાન કરવી. વધારવામાં આવેલા હપ્તા આ સિદ્ધાંત પર આધારિત છે કે બાકી ચુકવણીનું શુદ્ધ વર્તમાન મૂલ્ય (એનપીવી) 2012થી સ્પેક્ટ્રમ હરાજી માટે અરજી મંગાવવા સંબંધિત નોટિસ અનુસાર સંરક્ષિત છે. કુલ પ્રાપ્ત રકમ 2034-35 સુધી રૂ. 74446.01 કરોડ જેટલી ઊંચી હશે. સ્પેક્ટ્રમ રાખવા માટે મહત્તમ સમયમર્યાદામાં સંશોધન ટ્રાઈ અન ટેલીકોમ પંચની ભલામણોને આધારે મંત્રીમંડળે સ્પેક્ટ્રમ રાખવાની મહત્તમ સમયમર્યાદામાં સંશોધનને પણ પોતાની મંજૂરી આપી દીધી છે, જે આ રીતે છેઃ સંપૂર્ણ સ્પેક્ટ્રમ સીમા વર્તમાન 25 ટકાથી વધારીને 35 ટકા કરવામાં આવી. વર્તમાન ઇન્ટ્રા-બેન્ડ સમયમર્યાદા પૂર્ણ કરવામાં આવી છે. તેનાં બદલે સબ-1 ગીગાહર્ટ્ઝ બેન્ડ્સ (700 મેગાહર્ટ્ઝ, 800 મેગાહર્ટ્ઝ અને 900 મેગાહર્ટ્ઝ બેન્ડ)માં સામેલ સ્પેક્ટ્રમ રાખવા બદલ 50 ટકાની મર્યાદા નક્કી કરવામાં આવી છે. 1 ગીગાહર્ટ્ઝ બેન્ડથી વધારે વ્યક્તિગત અને સંમેલિત સ્વરૂપે સ્પેક્ટ્રમ રાખવા માટે કોઈ મર્યાદા નહીં હોય. વિશ્વ રેડિયો સંચાર સંમેલન (ડબલ્યુઆરસી) 2019ની અંતિમ કાર્યવાહી પછી સંશોધિત સ્પેક્ટ્રમની મહત્તમ મર્યાદાઓમાં સંશોધન કરી શકાય છે. ટ્રાઈએ ટેકનોલોજી ક્ષેત્રની પ્રગતિ, સ્પેક્ટ્રમનાં સક્ષમ ઉપયોગ, ટેલીકોમ ક્ષેત્રની મજબૂતીમાં સહાયક ઉપાયોને ધ્યાનમાં રાખીને સ્પેક્ટ્રમ રાખવા માટે વર્તમાન મહત્તમ મર્યાદાઓમાં સંશોધન કરવાની ભલામણ કરી હતી. અસર: સ્થગિત થઈ ગયેલી ઋણની ચુકવણીને નવું માળખા આપવાની સાથે ટેલીકોમ સર્વિસ પ્રોવાઇડર્સ માટે રોકડ પ્રવાહ વધશે અને તેમને થોડી રાહત મળશે. સ્પેક્ટ્રમ રાખવાની મહત્તમ મર્યાદામાં સંશોધનથી ટેલીકોમ લાઇસન્સધારકોમાં મજબૂતી આવશે અને તેનાથી ભવિષ્યમાં થનારી હરાજીઓમાં ભાગીદારીને પ્રોત્સાહન મળશે.
પ્રધાનમંત્રીએ છત્તીસગઢના સ્થાપના દિવસ પર છત્તીસગઢના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ છત્તીસગઢના સ્થાપના દિવસ પર છત્તીસગઢના લોકોને શુભેચ્છા પાઠવી છે. પ્રધાનમંત્રીએ કહ્યું, ‘ પ્રાકૃતિક સૌંદર્યથી સમૃદ્ધ અને વિલક્ષણ લોકોના રાજ્ય છત્તીસગઢની પ્રગતિ ઉલ્લેખનીય રહી છે. રાજ્યના સ્થાપના દિવસ પર મારી શુભકામનાઓ.’
મધ્યપ્રદેશના ઈન્દોરમાં મધ્યપ્રદેશ ગ્લોબલ ઈન્વેસ્ટર્સ સમિટ 2023માં પ્રધાનમંત્રીના વીડિયો સંદેશનો મૂળપાઠ

નમસ્કાર! મધ્યપ્રદેશ રોકાણકારો સમિટમાં આપ સૌ રોકાણકારો અને ઉદ્યોગસાહસિકોનું ખૂબ જ ઉષ્માભર્યું સ્વાગત છે! વિકસિત ભારતના નિર્માણમાં મધ્યપ્રદેશની ભૂમિકા ખૂબ જ મહત્વપૂર્ણ છે. શ્રદ્ધા, આધ્યાત્મિકતાથી લઈને પ્રવાસન સુધી, કૃષિથી લઈને શિક્ષણ અને કૌશલ્ય વિકાસ સુધી, મધ્યપ્રદેશ અજબ પણ છે ગજબ પણ છે અને સજાગ પણ છે. સાથીઓ, આ સમિટ મધ્ય પ્રદેશમાં એવા સમયે યોજાઈ રહી છે જ્યારે ભારતની આઝાદીનો સુવર્ણ યુગ શરૂ થઈ ગયો છે. આપણે બધા એક વિકસિત ભારતના નિર્માણ માટે સાથે મળીને કામ કરી રહ્યા છીએ. અને જ્યારે આપણે વિકસિત ભારતની વાત કરીએ છીએ, ત્યારે તે માત્ર આપણી આકાંક્ષા નથી, પરંતુ તે દરેક ભારતીયનો સંકલ્પ છે. મને ખુશી છે કે માત્ર આપણે ભારતીયો જ નહીં પરંતુ વિશ્વની દરેક સંસ્થા અને દરેક નિષ્ણાતને આ અંગે વિશ્વાસ છે. મિત્રો,
મંત્રીમંડળે ગુજરાતના વાસદમાં ઇન્ડિયન ઇન્સ્ટિટ્યૂટ ઓફ સોઇલ એન્ડ વોટર કન્ઝર્વેશન (આઇઆઇએસડબલ્યુસી) રિસર્ચ સેન્ટરની 4.64 હેક્ટર જમીન ભારતીય રાષ્ટ્રીય રાજમાર્ગ સત્તામંડળને હસ્તાંતરિત કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ગુજરાતના આણંદ જિલ્લામાં વાસદમાં ભારતીય કૃષિ સંશોધન પરિષદ (આઇસીએઆર) હેઠળ ઇન્ડિયન ઇન્સ્ટિટ્યૂટ ઓફ સોઇલ એન્ડ વોટર કન્ઝર્વેશન (આઇઆઇએસડબલ્યુસી) રિસર્ચ સેન્ટરની 4.64 હેક્ટર (46384 ચોરસ મીટર) જમીન ભારતીય રાષ્ટ્રીય રાજમાર્ગ સત્તામંડળ (એનએચએઆઈ)ને હસ્તાંતરિત કરવાની દરખાસ્તને મંજૂરી આપી છે. તેનો ઉદ્દેશ નેશનલ હાઇવે-8 પર અમદાવાદ-વડોદરા હાઇવેનું એક્સ્ટેન્શન કરીને છ લેન કરવાનો છે, જે માટે રૂ. 12.67 કરોડનું વળતર આઇઆઇએસડબલ્યુસીને ચુકવવામાં આવશે. એનએચ-8 મહત્વપૂર્ણ હાઇવે છે, જે વડોદરા અને અમદાવાદને જોડે છે. એનએચ-8ના અમદાવાદ-વડોદરા પટ્ટાનું એક્સ્ટેન્શન કરીને છ લેનનો કરવા માટે એનએચએઆઈને જમીન હસ્તાંતરિત કરવાથી વિસ્તારને લાભ થવાની શક્યતા છે, જે રોજગારીમાં વધારા તરફ દોરી જશે, માળખાગત, પરિવહન, સંચાર સુવિધામાં વૃદ્ધિ અને વિકાસને સુલભ કરશે તેમજ રોજગારીનું સર્જન કરશે. આ નિર્ણય સરકારના વૃદ્ધિને વેગ આપવા મુખ્ય ક્ષેત્રોમાં માળખાગત સુવિધાને પ્રોત્સાહન આપવાની યોજનાનો ભાગ પણ છે.